Ap: Uakseptabelt

KrF: Meningsløst

Frp: Helt forkastelig

OPERASJON: Stadig flere overvektige nordmenn velger en privat operasjon. Bildet viser en fedmeoperasjon på Island. Foto: JANNE MØLLER HANSEN

Lange fedmekøer i det offentlige: 4 av 10 velger privat fedmeoperasjon

(VG Nett) Anne-Grete Strøm-Erichsen (Ap) skryter av kortere helsekøer - men vil ikke svare på kritikken mot ventetiden for fedmeoperasjoner.

Oppdatert 20. august 2012

Artikkelen er over åtte år gammel

Fedmeoperasjon Antallet fedmeoperasjoner øker, og til sammen utføres det omkring 2500 operasjoner årlig i Norge.

40 prosent av operasjonene skjer ved private sykehus.

Helsedirektoratets prioritetsveileder slår fast at sykelig overvektige skal gis rett helsehjelp innen 52 uker. Vis mer

Antallet fedmeoperasjoner øker, og til sammen utføres det omkring 2500 operasjoner årlig i Norge. 40 prosent av disse ved private sykehus.

Helsedirektoratets prioritetsveileder slår fast at sykelig overvektige skal gis rett helsehjelp innen 52 uker. Ved Oslo Universitetssykehus er samlet ventetid på 266 uker - i overkant av fem år.

- Forkastelig lang ventetid

- Det er helt forkastelig. Med så lange ventelister må vi heller tilby privat behandling på statens regning, mener Jon Jæger Gåsvatn (Frp).

I dagens papirutgave eller i VG+ kan du lese om skuespiller Jørgen Foss (23) som føler seg tvunget til å ta privat fedme-operasjon.

- Det blir en todeling i helsevesenet hvor de som har råd kan opereres, mens de som ikke har råd må vente. Det er helt meningsløst, sier KrFs Laila Dåvøy.

Selv i eget parti får ventetiden kritikk:

- Fem år er ikke akseptabelt. Vi må jobbe for å bygge mer kapasitet for denne typen operasjoner, mener Thomas Breen (Ap).

SE HELE LISTA OVER VENTETIDER PÅ NORSKE SYKEHUS NEDERST I SAKEN!

- Sykehusenes ansvar

Helse- og omsorgsministeren vil ikke svare på kritikken. Anne-Grete Strøm-Erichsen og hennes politiske medarbeidere henviser heller til Helse Sør-Øst.

INNRØMMER LANG VENTETID: Ap-statssekretær Robin Kåss. Foto: PÅL TERJE STØTVIG/ VG

- Lovverket slår fast at sykehusene har ansvaret for å ha et tilstrekkelig tilbud innenfor rammene gitt av Stortinget, sier statssekretær Robin Kåss (Ap).

- Så departementet har ikke et ansvar?

- Vi har ansvar for oppfølging, og det gjør vi også. Vi har generelt en god utvikling på ventetider i Norge, men på enkelte områder er det fortsatt lang ventetid. Derfor styrker vi sykehusene og følger med på utviklingen.

- Er sykelig overvektige en underprioritert pasientgruppe?

- Jeg vil ikke automatisk si det, men der har blitt for lang ventetid, mener Kåss.

Enorm vekst i antall operasjoner

VG har snakket med de private aktørene som utfører overvektkirurgi i Norge. De bekrefter at stadig flere velger å få utført fedmeoperasjon hos dem.

- I 2005 opererte vi under 20 pasienter, i år over 800. Mange velger å kjøpe seg ut av den offentlige køen - de orker ikke sette livet på vent i så langt tid, sier leder ved Aleris Overvektsklinikk, Anine Christine Medin.

Har du tips eller innspill i saken?Kontakt VG Netts journalister her !

Direktør på medisin- og helsefag ved Helse Sør-Øst, Alice Beathe Andersgaard, forteller at de jobber aktivt med å øke kapasiteten for fedmeoperasjoner.

- Det er alvorlighetsgraden som avgjør hvor lenge en må vente. Ingen skal måtte vente lenger enn det som er medisinsk forsvarlig, skriver hun i en e-post til VG.

Sykdom fra 2004

Det var først i 2004 at overvekt ble definert som en sykdom. Før dette forelå det ingen offisielle medisinske behandlingstilbud.

- Flere offentlige sykehus tilbyr operasjoner, men det har tatt tid å utvikle et fagmiljø. En ventetid på over tre år synes jeg er for lang, men det er ikke nødvendigvis medisinsk uforsvarlig, sier leder Jøran Hjelmesæth ved Senter for sykelig overvekt i Helse Sør-Øst.

Kun to sykehus møter kravene

VG skriver i dagens papirutgave om de lange fedmekøene i det offentlige. Foto: Faksimile

Haukeland Universitetssykehus og Voss Sjukehus er de eneste sykehusene som tilfredsstiller prioriteringsveilederens krav. Her er samlet ventetid for en fedmeoperasjon 44 uker.

- Vi har fritt sykehusvalg, og man bør være villig til å flytte på seg. Men 44 uker er uansett for lang tid, sier Sps Kjersti Toppe.

Jon Jæger Gråsvatn mener at det er på høy tid at det blir bedre oppfølging av helseforetakene.

- Vi må også sørge for at sykelig overvektige får den behandlingen de trenger innen rimelig tid.

VENTETIDER FOR FEDMEOPERASJON I DET OFFENTLIGE

Haukeland Universitetssykehus, Bergen

Utredning, forventet ventetid: 32 uker.

Operasjon: forventet ventetid: 16 uker (ved Voss sjukehus)

Samlet ventetid: 44 uker

Oslo Universitetssykehus HF- Aker, Oslo

Operasjoner i 2009: 247

Utredning, forventet ventetid: 16 uker

Operasjon: forventet ventetid: 250 uker

Samlet ventetid: 266 uker (Over fem år)

Veste Viken HF, Bærum Sykehus, Sandvika

Operasjoner i 2009: 113

Utredning, forventet ventetid: 52 uker

Operasjon: forventet ventetid: 156 uker

Samlet ventetid: 208 uker (Fire år)

Stavanger Universitetssjukehus, Stavanger

Operasjoner i 2009: 48

Utredning, forventet ventetid: 12 uker

Operasjon: forventet ventetid: 104 uker

Samlet ventetid: 116 uker (Over to år)

Sykehuset i Vestfold, Tønsberg

Operasjoner i 2009: 233

Utredning, forventet ventetid: 4 uker

Operasjon: forventet ventetid: 104 uker

Samlet ventetid: 108 uker (over to år)

St.Olavs Hospital, Trondheim

Operasjoner i 2009: 71

Utredning, forventet ventetid: 12 uker

Operasjon: forventet ventetid: 82 uker

Samlet ventetid: 94 uker (ett år og ti måneder)

Sykehuset Namsos, Namsos

Operasjoner i 2009: 67

Utredning, forventet ventetid: 52 uker

Operasjon: forventet ventetid: 70 uker

Samlet ventetid: 132 uker (to år og syv måneder).

Haugesund Sjukehus, Haugesund

Operasjoner i 2009: 107

Utredning, forventet ventetid: 52 uker

Operasjon: forventet ventetid: 64 uker

Samlet ventetid: 116 uker (to år og tre måneder)

Nordlandssykehuset HF avdeling Bodø, Bodø

Operasjoner i 2009: 48

Utredning, forventet ventetid: 52

Operasjon: forventet ventetid: 52

Samlet ventetid: 104 uker (to år)

Ålesund Sjukehus, Ålesund

Operasjoner i 2009: 108

Utredning, forventet ventetid: 16 uker

Operasjon: forventet ventetid: 52 uker

Samlet ventetid: 68 uker (ett år og fire måneder)

Sykehuset Innlandet Gjøvik, Gjøvik

Utredning, forventet ventetid: 32 uker

Operasjon: forventet ventetid: 32 uker

Samlet ventetid: 64 uker (ett år og tre måneder)

Førde sentralsjukehus, Førde

Operasjoner i 2009: 71

Utredning, forventet ventetid: 52 uker

Operasjon: forventet ventetid: 26 uker

Samlet ventetid: 78 uker (Cirka ett år og seks måneder)

Voss sjukehus, Voss

Operasjoner i 2009: 100

Utredning, forventet ventetid: 32 uker (ved Haukeland Universitetssykehus, Bergen)

Operasjon: forventet ventetid: 16 uker

Samlet ventetid: 44 uker

Kilde: Tallene er hentet fra www.frittsykehusvalg.no (16.08.2012), hvor det opplyses at alle henvisninger vurderes individuelt og at pasienter med samme diagnose kan få ulike ventetider avhengig av sykdommens alvorlighet og individuelle faktorer. Ved utredning og poliklinisk behandling eller innleggelse (operasjon), må ventetidene legges sammen.

Publisert: 20.08.12 kl. 11:32 Oppdatert: 20.08.12 kl. 12:10

Mer om Sykehus